Държавен вестник, бр. 23, 2010 г., стр. 37

БРОЙ  23	
Д Ъ Р Ж А В Е Н  В Е С Т Н И К 	
СТР.  37  
Специално конструирани или подготвени 
лагерни възли, състоящи се от пръстеновиден 
магнит, окачен в корпус, съдържащ демпфери­
раща среда. Корпусът се изготвя от устойчив 
към UF6 материал (вж. пояснителната бележка 
към т. 5.2). Магнитът се съединява с полюсния 
накрайник или втория магнит, монтиран на 
горния капак, описан в т. 5.1.1 (д). Магнитът 
може да има формата на пръстен с отношение 
на външния към вътрешния диаметър, по-мал­
ко или равно на 1,6:1. Магнитът може да има 
форма, осигуряваща начална проницаемост 
0,15 Н/m (120 000 единици по системата CGS) 
или по-голяма, или остатъчна намагнитеност 
98,5 % или по-голяма, или индуциране на 
поле с напрегнатост, по-голяма от 80 kJ/m3 
(10 × 107  Гаус – Оерщед). В допълнение към 
обикновените свойства на материала необходи­
мо предварително условие е ограничаването с 
много малки допуски (по-малки от 0,1 mm или 
0,004 in) на отклонението на магнитните оси от 
геометричните оси или специално изискване за 
хомогенност на материала на магнита.
б) Лагери/демпфери 
Специално конструирани или подготвени 
лагери, съдържащи възел ос/уплътнителна 
чаша, монтиран върху демпфер. Оста обикно­
вено е вал от закалена стомана с полусфера в 
единия край с приспособление за прикрепва­
не към долния капак, описан в т. 5.1.1(д), на 
другия. Валът обаче може да има присъединен 
хидродинамичен лагер. Чашата има форма на 
таблетка с полусферична вдлъбнатина от една­
та страна. Тези компоненти често се доставят 
отделно от демпфера. 
в) Молекулярни (вакуумни) помпи 
Специално конструирани или подготвени ци­
линдри със струговани или изтеглени спирални 
улеи и с вътрешно пробити отвори. Типовите им 
размери са, както следва: вътрешен диаметър 
от 75 mm (3 in) до 400 mm (16 in), дебелина 
на стената – 10 mm (0,4 in) или по-голяма, с 
дължина, равна или по-голяма от диаметъра. 
Улеите обикновено имат правоъгълно напреч­
но сечение и дълбочина 2 mm (0,08 in) или 
по-голяма.
г) Статори на електромоторите 
Специално конструирани или подготвени 
статори с пръстеновидна форма за високоско­
ростни хистерезисни (или реактивни) синхронни 
електродвигатели за многофазен променлив ток 
за работа във вакуум в диапазон на честотите 
600 – 2000 Нz и в диапазон на мощностите 
50 – 1000 VА. Статорите представляват мно­
гофазни намотки върху многослойна желязна 
сърцевина с ниски загуби, състояща се от тънки 
пластинки, обикновено с дебелина 2,0 mm (0,08 
in) или по-малка.
д) Корпуси/приемници на центрофугите 
Компоненти, специално конструирани или 
подготвени да съдържат тръбен роторен възел 
на газова центрофуга. Корпусът е съставен от 
корав цилиндър с дебелина на стената до 30 mm 
(1,2 in) с точно машинно обработени краища 
за разполагане на лагерите и с един или пове­
че фланци за монтаж. Обработените краища 
са взаимно паралелни и перпендикулярни на 
надлъжната ос на цилиндъра в рамките на 0,05 
градуса или по-малко. Корпусът може да бъде 
с хексагонална клетъчна конструкция, за да 
вмести няколко роторни тръби. Корпусите се 
изработват от материали, корозионноустойчиви 
на UF6 или се защитават с такива.
е) Лопатки 
Специално конструирани или подготвени 
тръби с вътрешен диаметър до 12 mm (0,5 in) за 
екстракцията на газообразен UF6 от вътрешното 
пространство на роторната тръба на принципа 
на тръбата на Пито (т.е. с отвора към пери­
ферния газов поток вътре в роторната тръба, 
например чрез огъване на края на радиално 
разположена тръба) и с възможност да бъдат 
присъединени към централната система за 
екстракция на газа. Тръбите се изработват от 
материали, корозионноустойчиви на UF6, или 
се защитават с такива.
5.2. Специално конструирани или подготвени 
спомагателни системи, оборудване и компонен­
ти за използване в заводи за газоцентрофужно 
обогатяване
Уводна бележка
Спомагателните системи, оборудване и 
компоненти на завода за газоцентрофужно 
обогатяване са системи в завода, необходими 
за подаване на UF6 към центрофугите, за връзка 
между отделните центрофуги с цел образува­
не на каскади (или стъпала), за достигане на 
прогресивно увеличаващо се обогатяване и 
извличане на „продукт“ и „остатъци“ на UF6 
от центрофугите, заедно с оборудването, необ­
ходимо за задвижване на центрофугите или за 
управление на завода.
Обикновено UF6 се изпарява от твърдите 
вещества с използване на нагряване в авто­
клави и се разпределя в газообразна форма 
към центрофугите чрез система от колекторни 
тръбопроводи на каскадата. „Продуктът“ и „ос­
татъците“ на UF6, постъпващи от центрофугите 
във вид на газообразни потоци, също преминават 
през системата от колекторни тръбопроводи на 
каскадата към студените уловители, работещи 
при температура около 203 К (–70 градуса С), 
където се кондензират и се поместват в съ­
ответни контейнери за транспортиране или 
съхранение. Тъй като обогатителният завод се 
състои от много хиляди центрофуги, събрани 
в каскади, създават се многокилометрови ко­
лекторни тръбопроводи на каскадите с хиляди 
заваръчни шевове със значително повтаряне 
на взаимното им разположение. Оборудването, 
компонентите и системите от тръбопроводи се 
изготвят в съответствие с много високи стан­
дарти за вакуум и чистота.